Scho ane 1317 wird di èèrschd Chilche z Makanaa gnänd. Dr Glogedùùrm vù dr eldschde Chilche  (z Dùòrf) isch noche ere Inschrifd ane 1580 aagfange woore. Dr Wyyler haisd wääge däm au Zèr altù Chilchù. Noch eme Brand ane 1639, ere Iberschwämig ane 1640 ùn ere Lawiine ane 1687 isch 1709 z Ìn d Schtapfù e nèii Chilche böue woore. Uuser dääne boode Chilche gid s z Makanaa no Kapallä us em 17. Jh. in dr Wyyler Zèr Tannù, Ìn d Ejù, Zèr Bùrfùkù, Fùrnùrei, Uf em Biil, Ìn Kchratz, Ìn der Mattù ùn Schtabijei.